CELEX: 62009CA0099
Language: mt
Date: 2010-07-01 00:00:00
Title: Kawża C-99/09: Sentenza tal-Qorti tal-Ġustizzja (Ir-Raba’ Awla) tal- 1 ta’ Lulju 2010 (talba għal deċiżjoni preliminari mis-Sąd Najwyższy — ir-Repubblika tal-Polonja) — Polska Telefonia Cyfrowa sp. z o.o. vs Prezes Urzędu Komunikacji Elektronicznej ( “Servizzi ta’ telekomunikazzjonijiet — Direttiva 220/22/KE — Artikolu 30(2) — Portabbiltà tan-numri tat-telefon — Setgħa tal-awtoritajiet regolatorji nazzjonali — Ħlas mitlub lill-abbonati — Natura dissważiva — Teħid inkunsiderazzjoni tal-ispejjeż” )

28.8.2010   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 234/12
            
         Sentenza tal-Qorti tal-Ġustizzja (Ir-Raba’ Awla) tal-1 ta’ Lulju 2010 (talba għal deċiżjoni preliminari mis-Sąd Najwyższy — ir-Repubblika tal-Polonja) — Polska Telefonia Cyfrowa sp. z o.o. vs Prezes Urzędu Komunikacji Elektronicznej
   (Kawża C-99/09) (1)
   
   (Servizzi ta’ telekomunikazzjonijiet - Direttiva 220/22/KE - Artikolu 30(2) - Portabbiltà tan-numri tat-telefon - Setgħa tal-awtoritajiet regolatorji nazzjonali - Ħlas mitlub lill-abbonati - Natura dissważiva - Teħid inkunsiderazzjoni tal-ispejjeż)
   2010/C 234/17
   Lingwa tal-kawża: il-Pollakk
   
      Qorti tar-rinviju
   
   Sąd Najwyższy
   
      Partijiet fil-kawża prinċipali
   
   
      Rikorrenti: Polska Telefonia Cyfrowa sp. z o.o.
   
      Konvenut: Prezes Urzędu Komunikacji Elektronicznej
   
      Suġġett
   
   Talba għal deċiżjoni preliminari — Sąd Najwyższy — Interpretazzjoni tal-Artikolu 30(2) tad-Direttiva 2002/22/KE tal-Parlament Ewropew u tal-Kunsill, tas-7 ta’ Marzu 2002, dwar servizz universali u d-drittijiet tal-utenti li jirrelataw ma’ networks u servizzi ta’ komunikazzjonijiet elettroniċi (Direttiva “Servizz Universali”) (ĠU Edizzjoni Speċjali bil-Malti, Kapitolu 13, Vol. 29, p. 367) — Portabbbiltà tan-numri tat-telefon — Obbligu tal-awtorità regolatorja nazzjonali li tieħu inkunsiderazzjoni, fl-eżekuzzjoni tal-obbligu li tara li t-tariffa dovuta mill-konsumatur għall-użu tas-servizz ta’ portabbiltà ma jkollhiex effett dissważiv, l-ispejjeż sostnuti mill-operaturi tat-telefonija mobbli sabiex jipprovdu dan is-servizz
   
      Dispożittiv
   
   L-Artikolu 30(2) tad-Direttiva 2002/22/KE tal-Parlament Ewropew u tal-Kunsill, tas-7 ta’ Marzu 2002, dwar servizz universali u d-drittijiet tal utenti li jirrelataw ma’ networks u servizzi ta’ komunikazzjonijiet elettroniċi (Direttiva “Servizz Universali”), għandu jiġi interpretat fis-sens li l-awtorità regolatorja nazzjonali għandha tieħu inkunsiderazzjoni l-ispejjeż sostnuti mill-operaturi ta’ netwerks ta’ telefonija mobbli sabiex jattivaw is-servizz ta’ portabbiltà tan-numru meta tevalwa n-natura dissważiva tal-ħlas mitlub lill-konsumaturi għall-użu tal-imsemmi servizz. Madankollu, hija żżomm is-setgħa li tiffissa l-ammont massimu ta’ dan il-ħlas mitlub lill-operaturi f’livell inqas mill-ispejjeż sostnuti minn dawn tal-aħħar, meta ħlas, ikkalkolat abbażi ta’ dawn l-ispejjeż biss, jista’ jiddiswadi l-utenti milli jużaw il-faċilità tal-portabbiltà..
   
      (1)  ĠU C 129, 06.06.2009.